kalixlouiis/myanmar-wikipedia-corpus huggingface dataset:
‎ ခရစ်နှစ်(၆၈၀)ခုနှစ်တွင် တမန်တော်မြတ်၏မြေးတော်များဖြစ်သည့် (Masjidayn : ဗလီနှစ်ခု ဆိုလိုသည်မှာ) ‎Shimoni & Levine, 1974, p. 160.Aghaie, 2004, pp. 10-11. အေမာမ်ဟိုစိုင်န်(အ.စ) နှင့် ဟဇရသ်အဘ္ဘားစ်(အ.စ) တို့နှင့်အတူ အဲဟ်လေဘိုင်သ် အိမ်တော်သူ ‎အိမ်တော်သားများ ဤအရပ်ဒေသတွင် စစ်ဖြစ်ခဲ့၍ ရှဟီးဒ်ဖြစ် ကျဆုံးခဲ့ရသည့်အတွက် လူသိများလာခဲ့သည့် ‎ဒေသဖြစ်သည်။
ထိုအချိန်တွင် ကရ်ဘလာအရပ်ဒေသသည် သဲကန္တရတစ်ခုမျှသာ ရှိခဲ့သည်။
နောက်ပိုင်းတွင် ‎အေမာမ်ဟိုစိုင်န်(အ.စ) နှင့် ဟဇရသ်အဘ္ဘားစ်(အ.စ)တို့၏ ဂူဗိမ္မန်များရှိတည်ရှိရာဖြစ်သောကြောင့် ‎လူများလာရောက်နေထိုင်လာကြသည်။
ကရ်ဘလာမြို့သည် ရှိအာမွတ်စ္စလင်မ်များနှင့် ‎အဲဟ်လေဘိုင်သ်များကို အချစ်ထားသူတို့အဖို့ အထွတ်အမြတ်နေရာတစ်ခုဖြစ်ရာ မက္ကာမြို့၊ မဒီနာမြို့၊ ‎ဂျေရုစလင် စသည့်အထွတ်အမြတ်ထားရာမြို့တော်များကဲ့သို့ အထွက်အမြတ်ထားကြသည်။
‎ သန်းပေါင်းများစွာသော ရှီအာမွတ်စ္စလင်မ်များနှင့် အဲဟ်လေဘိုက်သ်တို့အား အချစ်ထားသူတို့သည် ‎တစ်နှစ်လျှင် နှစ်ကြိမ် ဤမြို့သို့လာရောက်၍ ဇေယာရသ် ဂါဝရပြုကြသည်။
အေမာမ်ဟိုစိုင်န်(အ.စ)နှင့် ဟဇရသ်အဘ္ဘားစ်(အ.စ)တို့ ရှဟီးဒ်ဖြစ်ကျဆုံးခဲ့သည့် နှစ်ပတ်လည်နေ့ဖြစ်သည့် ‎‎(Āshūrā) နေ့တွင်လူဦးရေ (၈)သန်းခန့်လာရောက်ကြသည်။
ထိုနေ့၏ရက်လေးဆယ်နေ့(Arba'īn)တွင်လည်း ‎လူဦးရေ သန်း(၃၀)ခန့်သည် နိုင်ငံပေါင်း (၅၆) နိုင်ငံမှ လာရောက်စုဝေး ဂါဝရပြုကြသည်။
ကရ်ဘလာ၏ ဝေါဟာရ ရင်းမြစ် ကရ်ဘလာသည် အရဗီ ဝေါ်ဟာရ ကရ်ဘ် နှင့် ဘလာ နှစ်ခုပေါင်းစပ်ထားခြင်းဖြစ်သည်။
ကရ်ဘ် ဆိုသည်မှာ ‎ဒုက္ခဖြစ်စေသောအရပ်ဒေသ ဟုအဓိပ္ပာယ်ရပြီး ဘလာဆိုသည်မှာ ဘေးအန္တရာယ်များဟု အဓိပ္ပာယ်ရသည်။
သမိုင်း ကရ်ဘလာအခင်း အဘ္ဘားစီမင်းဆက် မိုသဝကိလ်၏ အမိန့်ဖြင့် အေမာမ်ဟိုစိုင်န်(အ.စ)ရောင်ဇာ ဂူဗိမ္မာန်အား ဖြတ်ဆီးနေပုံ။
အစ္စလာမ်တွင် ကရ်ဘလာအခင်းဖြစ်ပွားခဲ့သည့် ရလဒ်ကြောင့် ရှီအာမွတ်စ္စလင်မ်များအကြား ‎အစဉ်အလာတစ်ခုဖြစ်လာရသည်။
ထိုအခင်းသည် အောက်တိုဘာလ (၁၀)ရက်နေ့ ခရစ်နှစ်(၆၈၀)၊ ‎မိုဟရမ်လ (၁၀)ရက်နေ့ ဟစ်ဂျရီခုနှစ် (၆၁)တွင် အီရတ်နိုင်ငံ ကရ်ဘလာသဲကန္တရတွင် ဖြစ်ပွားခဲ့သည်။
‎အခင်းဖြစ်ပွားခဲ့ပြီးနောက် အေမာမ်ဟိုစိုင်န်(အ.စ)နှင့် နောင်တော်ဖြစ်သူ ဟဇရသ်အဘ္ဘားစ်(အ.စ)တို့ကို ‎ဗနီအစက်ဒ် မျိုးနွယ်စုမှ မြေမြုပ်သင်္ဂြိုဟ်ပေးခဲ့ရာ ယနေ့တွင် ((ဘိုင်နွလ်ဟရမိုင်း) ‎အဖြစ်ကြော်ကြားခဲ့လေသည်။
ထိုအခင်းဖြစ်ပွားမှုသည် ထိုခေတ်ကာလ ယဇီးဒ် အုပ်ချုပ်မင်းလုပ်သူသည် ‎အေမာမ်ဟိုစိုင်န်(အ.စ)ထံမှ သစ္စာခံရန်တောင်းဆိုခဲ့ရာ အေမာမ်ဟိုစိုင်န်(အ.စ)မှ ငြင်းဆန်ခဲ့သောကြောင့် ‎ကရ်ဘလာအခင်း ဖြစ်ပွားခဲ့ရသည်။
ကရ်ဘလာဒေသအနီး ကူဖာပြည်နယ် အုပ်ချုပ်ရေးမှူးဖြစ်သူ ‎အိုဗိုင်ဒွလ္လာအိဗ်နေဇေယားဒ်သည် မြင်းဆီးစစ်သည် (၃၀၀၀၀)ခန့်ကို အေမာမ်ဟိုစိုင်န်(အ.စ)ကိုဆန့်ကျင်ရန် ‎စေလွှတ်ခဲ့သည်။
ထိုစစ်သည်များသည် အေမာမ်ဟိုစိုင်န်(အ.စ)နှင့် နောက်လိုက်သားများအား ယဇီးဒ်၏ ‎သစ္စာခံယူရန်နှင့် အုပ်ချုပ်ရေးအောက်တွင် ဒူးထောက်ရန် ရေကိုဖြတ်တောက်ခဲ့ကြသည်။
နောက်ဆုံးတွင် ‎အေမာမ်ဟိုစိုင်န်(အ.စ)သည် မိုဟရမ်လ (၉)ရက်ညတွင် ဆုတောင်းပတနာပြုရန် အချိန်တောင်းဆိုခဲ့သည်။
‎မိုဟရမ်လ (၁၀)ရက်နေ့တွင် နောင်တော်ဖြစ်သူ ဟဇရသ်အဘ္ဘားစ်(အ.စ)မှ စစ်ဦးစီးချုပ်အဖြစ် ဦးဆောင်၍ ‎တိုက်ခိုက်ခဲ့သည်။
အေမာမ်ဟိုစိုင်န်(အ.စ)၏ သားတော်များဖြစ်သော အလီအက္ကဘရ်နှင့် ‎ခြောက်လသားအရွယ် အက်္စဂရ် နှင့် တူဖြစ်သူ ကာစင်မ်၊ အော်န်၊ မိုဟမ္မဒ် နှင့် တစ်ခြားသော ‎ဆွေတော်မျိုးတော်များနှင့် နောက်လိုက်တပည့်သားကောင်းများ ကျဆုံးခဲ့ရသည်။
al-Tabari, Muhammad ibn Jarir – History of the Prophets and Kings; Volume XIX The Caliphate of Yazid ibn Muawiyah, translated by I.K.A Howard, SUNY Press, 1991 ထိုနောက် ယဇီးဒ်သည် အေမာမ်ဟိုစိုင်န်(အ.စ)၏ အိမ်တော်သူအိမ်တော်သားများအား သုံ့ပန်းအဖြစ် ‎အုပ်ချုပ်ရေးအခြေစိုက်ဖြစ်သည့် ဆီးရီးယားနိုင်ငံသို့ ဖမ်းဆီးခေါ်ဆောင်သွားခဲ့ကြသည်။
ထိုသုံ့ပန်းများအား ‎လွတ်ငြိမ်းခွင့်ပေးခဲ့လေသည်။
ထိုကြောင့် အနွယ်တော်မွန်တို့သည် မက္ကာမြို့သို့အပြန်ခရီးတွင် ‎ကရ်ဘလာသို့သွားရောက်၍ အေမာမ်ဟိုစိုင်န်(အ.စ)၏ ဂူဗိမ္မာန်သို့သွားရောက် ဇေယာရသ် ‎ဂါဝရပြုခဲ့ကြသည်။
တချို့အဆိုများတွင် ခရစ်နှစ်(၆၈၅)တွင် ဆိုလိုင်မန်ဗင်ဆိုရဒ်သည်လည်း ထိုဂူဗိမ္မာန်သို့ ‎သွားရောက်ဇေယာရသ်ပြုခဲ့သည်ဟု ဆိုထားသည်။
ထိုနေရာသည် တဖြည်းဖြည်းဖြင့် ‎အေမာမ်ဟိုစိုင်န်(အ.စ)၏ ဂူဗိမ္မာန်တစ်ခုဖြစ်လာပြီး လူတို့လာရောက်ဂါဝရပြုလာကြသည်။
ထိုနောက် ‎လာရောက်ဂါရဝပြုသူတို့ လိုအပ်ချက်များကို ဖြည့်ဆည်းပေးရာမှ မြို့တစ်ခုဖြစ်လာခဲ့သည်။
ထိုဂူဗိမ္မာန်သည် ‎မွတ်စ္စလင်မ်အုပ်ချုပ်ရေးမင်းများ၏ ဆောက်လုပ်ခြင်းဖြင့် တိုးချဲ့လာခဲ့သည်။
သို့သော်လည်း ‎တချို့အုပ်ချုပ်ရေးမင်းများ၏ ဖျက်ဆီးခြင်းကိုလည်း ခံခဲ့ရသည်။
ခရစ်နှစ်(၈၅၀)တွင် ‎အဘ္ဘာစီအုပ်ချုပ်ရေးမင်းဆက်ဖြစ်သည့် မိုသဝကိလ်သည် ဂူဗိမ္မာန်အား မြေနှင့်တစ်သားဖြစ်သည်အထိ ‎ဖြတ်ဆီးခဲ့သည်။
သို့သော် ခရစ်နှစ်(၉၇၉)တွင် အသစ်တဖန် ပြန်လည်တည်ဆောက်ခဲ့သည်။
‎ခရစ်နှစ်(၁၀၈၆)တွင် စစ်သည်တို့သည် ဂူဗိမ္မာန်၏ အချို့အပိုင်းများအား မိးရှို့ဖျက်ဆီးခဲ့ကြသည်။
ထိုနောက် ‎လူတို့သည် ပြန်လည်မွန်းမံ တည်ဆောက်ခဲ့ကြသည်။
ခေတ်သစ်အစောပိုင်း Like Najaf, the city suffered from severe water shortages that were only resolved in the early 18th century by building a dam at the head of the Husseiniyya Canal. In 1737, the city replaced Isfahan in Iran as the main centre of Shia scholarship. In the mid-eighteenth century it was dominated by the dean of scholarship, Yusuf Al Bahrani, a key proponent of the Akhbari tradition of Shia thought, until his death in 1772,Juan Cole, Sacred Space and Holy War, IB Tauris, 2007 p71-2 after which the more state-centric Usuli school became more influential. The Wahhabi sack of Karbala occurred in 21 April 1802 (1216 Hijri) (1801), under the rule of Abdul-Aziz bin Muhammad the second ruler of the First Saudi State, when 12,000 Wahhabis from Najd attacked the city of Karbala. The attack was coincident with the anniversary of Ghadir Khum event, or 10 Muharram. Wahhabis killed 2000-5000 of the inhabitants and plundered the tomb of Husayn ibn Ali, grandson of Muhammad and son of Ali bin Abi Talib, and destroyed its dome. Then they seized a large amount of spoils including golds, Persian carpets, money, pearl and guns accumulated in the tomb most of them donations. The attack lasted for 8 hours and Wahhabis left the city with more than 4,000 camels carrying their plunder. ကိုးကား Category:အီရတ်နိုင်ငံရှိ မြို့များ။
aka နှင့် သည် တိုရှိယ အုအဲနို ဒါရိုက်တာတိုရှိယ အုအဲနို ရိုက်ကူးသော ၂၀၀၃ ဂျပန် ပန်းရောင်ရုပ်ရှင်ဖြစ်ပြီး၊ ပန်းရောင်ဂရင်းပရစ်ဆုပေးပွဲတွင် တစ်နှစ်တာအတွက် အကောင်းဆုံး ရုပ်ရှင်အဖြစ် ရွေးချယ်ခံရသည်။
ဇာတ်ကွက် မိမိတို့၏ နေ့စဉ်ဘဝတွင် အဆင်မပြေ ဒုက္ခများစွာနှင့် ကြုံတွေ့နေရသော မတူကွဲပြားသည့် လူစုသည် အွန်လိုင်းတွင် တွေ့ဆုံပြီး၊ အတူတကွ သတ်သေကြရန် ဆုံးဖြတ်လိုက်သည်။
ကြီးထွားလာသော လူမှုဆက်ဆံရေးလောကမှ ထီးတည်း ကျန်နေရသော သူတို့သည် သတ်မှတ်ထားသော အချိန် နီးကပ်လာသောအခါ ရုပ်ပိုင်းဆိုင် ဆက်နွယ်မှုများ ဖြစ်ပေါ်လာသည်။
ဝေဖန်လက်ခံမှုများ အင်္ဂလိပ်စကားပြော ပန်းရောင်ရုပ်ရှင်ပညာရှင် ဂျက်စပါ ရှာ့ပ်က မှတ်ချက်ပေးသည်မှာ၊ ခေတ်ပြိုင် ပန်းရောင်ရုပ်ရှင်အတွက် မတူသော ပရိသတ် နှစ်မျိုးရှိသည်ဟူ၍ ဖြစ်သည်၊ တမျိုးမှာ ဖန်သားပြင်ပေါ်တွင် လိင်ကိစ္စကို ကြည့်ရှုရသည်ကို ကြိုက်နှစ်သက်သူ အစဉ်အလာအတိုင်း ပန်းရောင်ရုပ်ရှင်ရုံသို့ သွားလေ့ရှိသူ ဖြစ်ကာ၊ တမျိုးမှာ P*G မဂ္ဂဇင်းနှင့် ၎င်းဝက်ဆိုက်ကဲ့သို့သော ထုတ်ဝေမှုများက ညွှန်းဆိုသော ပန်းရောင်ရုပ်ရှင်ရုံများကို ကြိုက်နှစ်သက်သူ ဖြစ်သည်။
ကိုကုအေး၏ ပန်းရောင်ရုပ်ရှင်များအတိုင်းပင် မရေမရာဇာတ်ကားသည် အဆိုးမြင်ထားသော အကြောင်းအရာကြောင့် ရိုးရာ အပြာစာအုပ်ပရိသတ်များ၏ အာရုံကို မဆွဲဆောင်နိုင်ခဲ့ချေ။
ရုပ်ရှင်ထဲရှိ လိင်ဇာတ်ဝင်ခန်းများသည် အဖော်အချွတ် ပန်းရောင်အမျိုးအစားဘက်သို့သာ ပြောင်းလဲ ရောက်ရှိသွားသော်လည်း ထိုနှစ်အတွင်း ဂျပန်လူမျိုး၏ လွတ်လပ်မှုကဏ္ဍအတွင်းတွင် အထိရောက်ဆုံး ရုပ်ရှင်ကား ဖြစ်သည်ဟု ရှာ့ပ်က ရေးသည်။
မဂ္ဂဇင်းဖတ်ရှုသူများက ရုပ်ရှင်ကို အကောင်းဆုံး ရုပ်ရှင်အဖြစ် မဲပေးကြပြီး၊ ဇာတ်ညွှန်းအတွက် ဟိဒဲခဇု တကဟာရကို ဒုတိယဆု ပေးကြသည်။
ဖြန့်ချိမှု အခြားပန်းရောင်ရုပ်ရှင်ကားများကဲ့သို့ပင်၊ မရေမရာသည်လည်း ခေါင်းစဉ် တခုမက ပေးခြင်း ခံရသည်။
ရုပ်ရှင်ရုံများတွင် မူလပြသစဉ်က ခေါင်းစဉ်မှာ ညစ်ညမ်းအင်တာနက်အုပ်စု၊ လာပြီလာပြီ ဖြစ်သော်လည်း ပန်းရောင်ဂရင်းပရစ်က မရေမရာ ခေါင်းစဉ် ပေးလိုက်ပြီး၊ ယင်းခေါင်းစဉ်နှင့်ပင် ဂျပန်နှင့် နိုင်ငံတကာသို့ ဒီဗီဒီ အခွေ ဖြန့်လေသည်။
ထိုရုပ်ရှင်ကိုပင် သတ်သေအုပ်စု၊ နောက်ဆုံးညစာ အမည်ဖြင့် ဂျပန်တွင် ဖြန့်သေးသည်။
၂၀၀၆ ဖေဖော်ဝါရီ ၂၂ တွင် အင်္ဂလိပ်စာတန်းထိုး လောကတွင် မရေမရာ အမည်ဖြင့် ဖြန့်သည်။
ပြင်ပလင့် ကိုးကား Category:၂၀၀၃ ရုပ်ရှင်ဇာတ်ကားများ Category:ဂျပန်ဘာသာစကား ရုပ်ရှင်ဇာတ်ကားများ Category:ဂျပန် ရုပ်ရှင်ဇာတ်ကားများ။
သည် ချစ်စနိုးဖြင့် နိနိုဟု ခေါ်ခံရလေ့ ရှိပြီး၊ ဂျပန် အိုင်ဒေါ၊ အဆိုတော်၊ သီချင်းရေးဆရာ၊ သရုပ်ဆောင်၊ အသံသရုပ်ဆောင်နှင့် ရေဒီယို တင်ဆက်သူ ဖြစ်သည်။
သူသည် ဂျပန်လူငယ်အဖွဲ့ ဖြစ်သော အာရရှိ အဖွဲ့ဝင် ဖြစ်ပြီး၊ ၂၀၀၆ တုန်းက ကလင့်အိစ်ဝု ရိုက်ကူးသော "အိဝို့ဂျိမာ့မှ စာများ" စစ်ရုပ်ရှင်ကားတွင် စိုင်းငေါ့အဖြစ် သရုပ်ဆောင်သည်။
နိနောမိယသည် အသက် ၁၃ နှစ်သားအရွယ် ၁၉၉၆ တွင် ဂျပန် တဲလင့်အေဂျင်စီ ဖြစ်သော ဂျွန်နီနှင့်အပေါင်းပါများသို့ ဝင်ရောက်ပြီး၊ ဖျော်ဖြေရေး လောကတွင် စတင် အသက်မွေး ဝမ်းကျောင်း ပြုသည်။
၁၉၉၉ တွင် အာရရှိအဖွဲ့နှင့်အတူ အဆိုတော်အဖြစ် အရင် ပွဲဦးထွက်လာပြီးမှ၊ နိနောမိယသည် အင်္ဂလိပ်ရုပ်ရှင်ကို ပြန်လည်မှီငြမ်းရိုက်ကူးသော ငါ့အနားမှာ ရပ်ပါ စင်တင်ပြဇာတ်တွင် ခရစ်အဖြစ် သရုပ်ဆောင်ခြင်းဖြင့် သရုပ်ဆောင်လောကသို့ ဝင်ရောက်လာသည်။
ထိုအချိန်မှစ၍ နိနောသည် မြောက်မြားလှစွာသော ရုပ်သံဇာတ်လမ်းတွဲများ၊ ရုပ်ရှင်များနှင့် စင်တင်များတွင် ဆက်တိုက် သရုပ်ဆောင်ရပြီး၊ အာရရှိမင်းသားဟု လူသိများလာသည်။
မျက်လုံးပါးစပ်နှင့်တင် အမူအရာကို ဖော်ပြနိုင်သူဟု ဖော်ပြခံရသော နိနောမိယသည် သူ၏ ဇာတ်ရုပ်များအတွက် ဆုပေါင်းများစွာကို သိမ်းပိုက်နိုင်ခဲ့သည်။
ငယ်ဘဝ အရပ် ၁၆၈ စင်တီ မြင့်ပြီး၊ အေသွေး အမျိုးအစား ဖြစ်သော နိနောမိယကို တိုကျိုမြို့၊ ခတျုရှိကတွင် မွေးဖွားပြီး၊ မိသားစုတွင် အငယ်ဆုံး ဖြစ်သည်။
ဂိမ်းမာအဖြစ် သူ့ကိုယ်သူ မှတ်ယူထားပြီး၊ ဂိမ်းစက်များစွာ ပိုင်ဆိုင်သည်။
သူ၏ မိဘနှစ်ပါးသည် စားဖိုမှူး လုပ်ရင်း တွေ့ဆုံမိကြခြင်း ဖြစ်ပြီး သူ့အစ်မသည် သူ့ထက် ၂ နှစ် ကြီးသည်။
နိနောမိယကို မွေးဖွားသည့်အခါ သူ့အဖိုးသည် အိမ်ရောက်လာပြီး၊ တဦးတည်းသော မြေးယောက်ျားလေး ဖြစ်သော သူ့ကို မိသားစုပိုင် လေကာမှန်သုတ်တံ ထုတ် စက်ရုံ၏ အမွေဆက်ခံသူအဖြစ် ကြေညာလိုက်သည်။
သို့သော်လည်း၊ နိနောမိယ ၁၂ နှစ်သားတွင် ဝမ်းကွဲတဦးက "ဂျွန်နီနှင့်အပေါင်းပါများ" အေဂျင်စီသို့ သူမသိလိုက်ဘဲ လျှောက်လွှာ တင်လိုက်သည်။
အမေဖြစ်သူ မြှောက်ပေးမှုနှင့် လူရွေးပွဲ တက်ရောက်ပြီး အောင်သွား၍ တဲလင့်အေဂျင်စီထဲ ဝင်ရောက်သည်။
အသက် ၁၈ နှစ်၊ ၂၀၀၂ မတ်လတွင် နိနောမိယ အထက်တန်းအောင်သည်။
အဆိုတော်ဘဝ ၂၀၀၄ တွင် နိနောမိယသည် အိဇ၊ အခုဟူသော အာရရှိဖျော်ဖြေပွဲတွင် ဆိုလို သရုပ်ဆောင်ဖျော်ဖြေရန်အတွက် ဒဏ်ရာဟောင်းကို ရေးသားစီကုံးသည်။
အာရရှိအဖွဲ့၏ ငါးခုမြောက် စတူဒီယိုအယ်လဘမ် တစ်သည် အဖွဲ့ဝင် တဦးချင်းစီ သီဆိုရသော သီချင်းအယ်လဘမ်များထဲတွင် ပထမဦးဆုံး ဖြစ်သော်လည်း၊ နောက် ၂ နှစ်နီးပါး အချိန် အယ်လဘမ် မထွက်ခင်အထိ နိနောမိယသည် တရားဝင် ဖြန့်ချိရေးအတွက် စာသားနှင့် တီးလုံးကို မပေးချေ။
၂၀၀၇ တွင် အဖွဲ့၏ ဆယ့်ရှစ်ခုမြောက် ဓာတ်ပြား အချစ်ဟာ ချိုမြိန်လွန်းကို တိုက်ခိုက်သီချင်းဟူသော အပိုသီချင်း တပုဒ် ပူးတွဲပါဝင်ပြီး၊ ကန့်သတ်အရေအတွက်နှင့် ဖြန့်ချိသည်။
ထိုသီချင်းကို ၂၀၀၆ တွင် သူတို့၏ အဖွဲ့လိုက် စုံစိရှိုး G no Arashi အတွက် အာရရှိအဖွဲ့က ရေးသားပြီး နိနောမိယက စီကုံးထားခြင်း ဖြစ်သည်။
၂၀၀၇ ဇူလိုင် ၁၁ တွင် အချိန် အယ်လဘမ်ကို အရေအတွက်အကန့်အသတ်ဖြင့် ဖြန့်ချိကာ အဖွဲ့ဝင် တယောက်စီ၏ ဆိုလို သီချင်း ပါဝင်သည်။
နိနောမိယက နီဂျိ ခေါ် သက်တံ့ဟူသော သူ့ ဆိုလိုသီချင်းတွင် စာသားကို ရေးထားပြီး၊ သီချင်း၏ ပီယာတီးခတ်သည့်အပိုင်းကို အာရရှိ နွေရာသီ ဖျော်ဖြေပွဲ တလျှောက်လုံး တီးပြသည်။
၂၀၀၈ အာရရှိ၏ ဒုတိယ အာရှဖျော်ဖြေပွဲတလျှောက်လုံးတွင်လည်း အလားတူပင် ဖျော်ဖြေသည်။
၂၀၀၈ တွင် ဆိုလိုသီချင်း Gimmick Game အတွက် စာသားကို ရေးသား၊ ပြန်စီ၊ သီကုံးသည်။
၂၀၁၀ တွင် ဆိုလိုသီချင်း "1992*4##111" အတွက် ရေးသားပြန်သည်။
နိနောမိယ အပြောအရဆိုလျှင်၊ ထိုသီချင်းကို အာရိငတိုး(ကျေးဇူးပဲကွယ်)ဟု ဖတ်ရကြောင်း သိရသည်။
သရုပ်ဆောင်ဘဝ စတိတ်စင် နိနောမိယသည် သရုပ်ဆောင်ဘဝကို ၁၉၉၇ စင်တင်ပြဇာတ်တပုဒ် ဖြစ်သော အမေရိကန် လူငယ်ရုပ်ရှင် ငါ့အနားမှာ ရပ်ပါ တွင် နောင် အဖွဲ့ဖော်များ ဖြစ်လာမည့် မဆကိ အိုင်းဘ နှင့် ဂျွန်း မဆုမိုတို တို့နှင့်အတူ သရုပ်ဆောင်ခြင်း စတင်ခဲ့သည်။
ငါ့အနားမှာ ရပ်ပါ ပြီးနောက် ခုနစ်နှစ်နီးပါး ကြာအောင် မည်သည် စင်တင်ထုတ်လုပ်ရေးကိုမျှ မလုပ်ဘဲ ရုပ်သံဘက်တွင် အာရုံစိုက်ခဲ့သည်။
သို့သော် ၂၀၀၄ တွင် ယူကိအို နိနငဝ ဒါရိုက်တာ လုပ်သော ရှိဘုယမှ အဝေးသို့ ခွဲခွာရခြင်းဟူသော စင်တင်ပြဇာတ်၌ ပထမဦးဆုံး ခေါင်းဆောင်ဇာတ်ရုပ်အဖြစ် ပြန်ပေါ်လာသည်။
၂၀၀၅ ဧပြီ ၃ မှ ၂၀၀၅ မေ ၄ အထိ၊ အကြောင်းရင်းမရှိဘဲ ပုန်ကန်မှုဟူသော ပြဇာတ်၌ ဂျိမ်းစဒင်း ဇာတ်ရုပ် ဂျင်စတာ့အဖြစ် ပါဝင်သည်။
၂၀၀၉ ဇူလိုင် ၁၈ မှ ဩဂုတ် ၁၁ အထိ၊ နိနောမိယသည် လေးနှစ်အတွင်း ပထမဆုံးသော သူ၏ စင်တင်ပြဇာတ်တွင် ပေါ်လာပြန်သည်။
နာမည်တူ ဝတ္ထုကို အခြေခံထားသော ရထားပေါ်က လူစိမ်း သို့မဟုတ် မသိကျွမ်းတဲ့ ခရီးသည် တွင် စိတ္တဇလူသတ်သမား အဖြစ် သရုပ်ဆောင်သည်။
ဇာတ်လမ်းတွဲ ၁၉၉၈ တွင် TBS ရုပ်သံ ရုပ်ရှင်ဖြစ်သော အမငိတောင်ကို ကျော်ဖြတ်ခြင်း ၌ ၁၅ နှစ်သား အိမ်ပြေးလေးအဖြစ် သရုပ်ဆောင်ကာ ရုပ်သံလောကသို့ စတင်ဝင်ရောက်သည်။
အာရရှိအဖွဲ့နှင့် ပွဲဦးထွက်ပြီး လအနည်းငယ်အတွင်းတွင် အန္တရာယ်များတဲ့ ကျောင်းဆင်းချိန် ဟူသော ရုပ်သံတွင် နောက်အိမ်ထောင်ပါသားအဖြစ် သရုပ်ဆောင်သော စုဘရု ရှိဘုတနိနှင့်အတူ သူ၏ ပထမဆုံးသော ခေါင်းဆောင်ဇာတ်ရုပ်ကို သရုပ်ဆောင်ရသည်။
အချိန်ဇယားများ ပြည့်ကျပ်လွန်းသည့်အတွက် တလအတွင်း ၇ ကီလို အလေးချိန် ကျသွားသည်။
၁၉၉၉ အောက်တိုဘာ ၁၁ မှ ၂၉ အထိ၊ အာရရှိအဖွဲ့သည် ၈ ကြိမ်မြောက် ကမ္ဘာ့ ဗော်လီဘောချန်ပီယံ ပြိုင်ပွဲအတွက် အဓိက ထောက်ခံအားပေးသူ ဖြစ်သူ ဖြစ်ခဲ့သည့်အလျောက်၊ အဖွဲ့ဝင် ငါးဦးစလုံးသည် ဗော်လီဘောကို ဇာတ်အိမ်တည်ထားသည့် V အာရရှိဟူသော ဇာတ်လမ်းတွဲတိုတွင် ပထမဆုံးကြိမ်အဖြစ် အတူတကွ တွဲဖက် သရုပ်ဆောင်ခဲ့ကြသည်။
၂၀၀၃ မှ ၂၀၀၅ အထိ၊ နိနောမိယသည် ဇာတ်လမ်းတွဲပေါင်းများစွာတွင် ကျယ်ပြန့်စွာ ဆက်လက်ပါဝင်ခဲ့သည်။
ဟာသစီးရီး ထရပ်လိုက်တွင် ကျောင်းတွင် ကျန်သော နောက်ဆုံး လူပျိုစင် လေးဦးထဲမှ တဦး ဖြစ်နေသည်ကို တွေ့ရှိရသော ကျောင်းသား အဖြစ် လည်းကောင်း၊ အချစ်စီးရီး မီနာမီရဲ့ ချစ်သူကောင်မလေး တွင် ဆယ့်ခြောက်စင်တီမီတာ အရွယ်အစားသို့ ထူးဆန်းစွာ ကျုံ့ဝင်သွားသည့် ကောင်မလေး၏ ချစ်သူအဖြစ် လည်းကောင်း၊ လူသားဆန်သော စီးရီး သဘောကောင်းနေတဲ့ အချိန် တွင် မိခင်ကို မတော်တဆ သတ်မိပြီး၊ ရလဒ်အဖြစ် ဖခင်ဖြစ်သူနှင့် ဆက်ဆံရေး ဝေးကွာသွားသည်ကို ပြန်လည် တည်ဆောက်ရသော လူငယ်လေး တယောက်အဖြစ်လည်းကောင်း သရုပ်ဆောင်ခဲ့သည်။
၂၀၀၆ တွင်၊ နည်းနည်းပဲဖြစ်ဖြစ် ကျေးဇူးတရားများရနိုင်မယ်ဆိုရင်ဖြင့်ဟူသော အထူးဇာတ်လမ်းတွဲတွင် အက်ဝင်းအကြိတ် (Ewing's sarcoma) ဖြစ်နေသည်ကို ဆေးစစ် တွေ့ရှိသွားသော လူငယ် တယောက်၏ ဖြစ်ရပ်မှန်ကို သရုပ်ဆောင်သည်။
၂၀၀၇ ဇန်နဝါရီ ၁၁ တွင် ဖေဖေကြီးကို ကန်တော့ပါတယ်ဟူသော ဇာတ်လမ်းတွဲ မရိုက်ကူးမီ ၂၀၀၆ အတွင်း အခြား ရုပ်ရှင်ကား ၂ ကားတွင် သရုပ်ဆောင်လိုက်သေးသည်။
၂၀၀၇ နွေရာသီအတွင်း၊ သူနှင့် အာရရှိမှ အဖွဲ့ဝင် ရှောဆကုရိုင်းနှင့်အတူ ဂျပန်မန်းငကာတွန်းကို မှီငြမ်းထားသော ဟာသဇာတ်လမ်းတွဲ ယာမဒတရိုးပုံပြင်တွင် တွဲဖက် သရုပ်ဆောင်သည်။
ထိုဇာတ်လမ်းတွဲတွင် ဇာတ်ကောင် ယာမဒတရိုးသည် လူချမ်းသာသားသမီးများသာ တက်ရောက်သော ကျောင်းတွင် တက်ရောက်သည့် နွမ်းပါးသော ကျောင်းသား အဖြစ် သရုပ်ဆောင်သည်။
ထို့နောက် များမကြာမီ အာရရှိအဖွဲ့၏ နောက်လာမည့် ဖျော်ဖြေပွဲအတွက် ဇာတ်တိုက်လေ့ကျင့်နေစဉ်မှာပင် မာရသွန်ဟူသော အထူးဇာတ်လမ်းတွဲတွင် ခေါင်းဆောင်အဖြစ် သရုပ်ဆောင်ပြီး၊ ၎င်းမှာ ဉာဏ်ရည်မမီသော လူငယ်တယောက်သည် မာရသွန် အပြေးသမား ဖြစ်လာရန် လေ့ကျင့် သင်တန်းဆင်းသည့် ဖြစ်ရပ်မှန် ဇာတ်လမ်းကို အခြေခံထားသည်။
သူ့အဖွဲ့ဖော် ဆတိုရှိ အိုးနို ပထမဆုံး ခေါင်းဆောင် ပါဝင်သော ဇာတ်လမ်းတွဲ မအိုးတွင် ဧည့်သည်သရုပ်ဆောင် ပါဝင်သည်မှ လွဲ၍ တနှစ်ကြာ မည်သို့မျှ သရုပ်ဆောင်ခြင်း မလုပ်နေပြီးမှ နောက်ဆုံးတွင် နိနောမိယသည် သူ့ညီငယ်များအဖြစ် သရုပ်ဆောင်သော လျောနိရှိကိဒိုနှင့် အဲရိကတိုဒ တို့နှင့်အတူ ကြယ်ကြွေချည်နှောင်ခြင်း ဇာတ်လမ်းတွဲ၌ အဓိကအခန်းတွင် ပါဝင်လာသည်။
သူတို့ သုံးယောက်သည် အမည်မသိ လူသတ်သမား၏ သတ်ခြင်းကို လွန်ခဲ့သော နှစ်ပေါင်းများစွာက ခံခဲ့ရသော မိဘများ၏ ကလေးများအဖြစ် ပါဝင်သည်။
စာနယ်ဇင်းများနှင့် ၅၉ ကြိမ်မြောက် ရုပ်သံဇာတ်လမ်းတွဲ ဆုပေးပွဲ ဘုတ်အဖွဲ့၏ ဝေဖန်ရေးဆရာများက သူ့၏ ဇာတ်ရုပ်ကို လက်စားချေလိုသည့် အသက်အကြီးဆုံး သွေးချင်းအဖြစ် ကောင်းစွာ သရုပ်ဆောင်နိုင်သည်ဟု အသိအမှတ် ပြုပြီး၊ အကောင်းဆုံး သရုပ်ဆောင်ဆုကို ချီးမြှင့်သည်။
သူ့ ကြယ်ကြွေချည်နှောင်ခြင်းဇာတ်ရုပ်ကြောင့် သူသည် ၄၉ ကြိမ်မြောက် မွန်တီကားလို ရုပ်သံပွဲတော်၌ ဇာတ်လမ်းတွဲအမျိုးအစားတွင် သရုပ်ဆောင်ထူးချွန်ဆု အတွက် လျာထားခံရသည်။
၂၀၀၉ နွေဦးတွင်၊ နိနောမိယသည် TBS မှ ရိုက်ကူးသော သုံးပိုင်းတွဲ အထူးဇာတ်လမ်းတွဲ တအိမ်ပြီး တအိမ်၏ တတိယပိုင်းနှင့် နောက်ဆုံးပိုင်းဖြစ်သော ခံစားချက်တွင် ခေါင်းဆောင်ပါဝင်သည်။
ထိုအထူးဇာတ်လမ်းတွဲသည် အာရုံကြောလေဖြန်းရောဂါ ခံစားနေရသော်လည်း ကုမ္ပဏီ၏ ရောင်းအားအကောင်းဆုံးဆုကို ရရှိသွားသူ အမေရိကန် ဒေါတူဒေါ အရောင်းသမား ဘီပေါ်တာ၏ ဖြစ်ရပ်မှန်ဇာတ်လမ်းကို အခြေခံထားသည်။
တအိမ်ပြီးတအိမ် နှင့် ကြယ်ကြွေချည်နှောင်ခြင်း ဇာတ်ရုပ်တို့က သူ့ကို ၄၆ ကြိမ်မြောက် ဂလက်ဆီဆုပေးပွဲ၌ ရုပ်သံအမျိုးအစား၌ တကားစီ ဆုရစေပြီး၊ ဂျွန်နီတဲလင့်အတွက် ပထမဦးဆုံး ရရှိခြင်း ဖြစ်ပြီး၊ သူ့အတွက်မူ အသက် ၂၀ တန်းတွင် သရုပ်ဆောင် တဦးအနေဖြင့် ဦးဆုံး ရရှိခြင်း ဖြစ်သည်။
၂၀၀၉ ဧပြီ တွင် နိနောသည် နတ်ပြည်မှာ နင်နဲ့ တွေ့နိုင်ရင် အထူးဇာတ်လမ်းတွဲကို စတင်ရိုက်ကူးသည်။
သို့သော်လည်း စိတ်ကုထုံးဆရာဝန်အဖြစ် နိနောမိယ ပထမဆုံး သရုပ်ဆောင်ထားသည်ကို တွေ့မြင်ရမည် ဖြစ်သော ထိုဇာတ်လမ်းတွဲသည် ၂၄ စက်တင်ဘာကျမှ တီဗီက လွှင့်သည်။
၂၀၁၀ ဇန်နဝါရီတွင်၊ အာရရှိ၏ အဖွဲ့ဝင်များအားလုံး ဆယ်နှစ်တာကာလတွင် ပထမဆုံးသော ဇာတ်လမ်းတွဲ သည်းထိတ်ရင်ဖိုဖြစ်သည့် နောက်ဆုံးကတိ အထူးဇာတ်လမ်းတွဲကို အတူတွဲဖက် သရုပ်ဆောင်ကြသည်။
နိနောမိယသည် အဆောက်အဦပြန်ပေးဆွဲမှုတွင် ပိတ်မိနေသော ၂၇ နှစ်အရွယ် ယာယီ လုံခြုံရေးစင်တာဝန်ထမ်း၊ ယာမငိဝ စူးဂျိအဖြစ် သရုပ်ဆောင်သည်။
၂၀၁၀ စက်တင်ဘာ ၂၀ တွင် မဆုမိုတိုနှင့် ယူးကို တကဲအုချိတို့၏ ဇာတ်လမ်းတွဲ ဖြစ်သော နွေအချစ်ဟာ သက်တံ့ရောင်ပြန်ဟပ်နေတယ်၏ နောက်ဆုံးပိုင်းတွင် ဧည့်သည် သရုပ်ဆောင်ပေးခဲ့သည်။
နိနောသည် ကြယ်ကြွေချည်နှောင်ခြင်း(၂၀၀၈) ပြီးကတည်းက ပထမဦးဆုံး ဇာတ်လမ်းတွဲ ဖြစ်သော အချိန်ပိုင်းအလုပ်သမား၊ အိမ်ဝယ်တယ်တွင် သရုပ်ဆောင်သည်။
တွဲဖက် ကရိနာနှင်အတူ တကဲစေးဂျိ ဟု အမည်ရသည့် အချိန်ပိုင်းအလုပ်သမားအဖြစ် သရုပ်ဆောင်သည်။
ယင်းဇာတ်လမ်းတွဲ ထုတ်လွှင့်နေသည့် တလျှောက်လုံး ပုံမှန်အားပေးမှု ရရှိခဲ့ပြီး၊ ပျမ်းမျှ ၁၇.၁၄ ရာခိုင်နှုန်း ရခဲ့သည်။
ရုပ်ရှင် ၂၀၀၂ တွင်၊ ပီကန်းချိရေ၊ ဘဝကခက်တယ်ဆိုပေမယ့်ပျော်ပါတယ်ဟူသော အာရရှိ၏ ပထမဆုံး အတူသရုပ်ဆောင်သော ရုပ်ရှင်တွင် သူ၏ ရုပ်ရှင်ဇာတ်ကား ပွဲဦးထွက်ခြင်း စတင်ခဲ့သည်။
ထို့နောက် နိနောမိယသည် ၂၀၀၃ ရုပ်ရှင် အပြာရောင်အလင်းတွင် နှိပ်စက်တတ်သော ပထွေးလက်မှ လွတ်မြောက်အောင် ကြိုးစားနေသော အထက်တန်းကျောင်းသား ဆုအိချိအဖြစ်၊ သူ့တွဲဖက် အာယမဆုအုရနှင့်အတူ ပိတ်ကားပေါ်တွင် ပေါ်လာခဲ့သည်။
၂၀၀၄ တွင် ပီကန်းချိရေ၊ ဘဝကခက်တယ်ဆိုပေမယ့်ပျော်ပါတယ် ရုပ်ရှင်အဆက်အဖြစ် သူတို့ ဇာတ်ရုပ် တရုပ်စီကို ပြန်လည် ရိုက်ကူးရာ အာရရှိအဖွဲ့ ပြန်ဆုံကြသည်။
၂၀၀၆ သည် နိနောမိယအတွက်မူ ထုတ်လုပ်မှုကောင်းသော နှစ်ဟု ဆိုနိုင်ပြီး၊ ဂျွန်နီနှင့်အပေါင်းပါအတွက်မူ ဟောလိဝုဒ်တွင် ပထမဆုံး ပါဝင်ရသော ပထမဆုံး အနုပညာရှင် ဖြစ်လာသည်။
သူသည် ကလင့်အိဝု၏ အော်စကာဆုရ အိဝို့ဂျိမာ့မှ စာများတွင် စိတ်မပါဖြစ်နေသော စစ်သား စိုင်းငေါ့အဖြစ် သရုပ်ဆောင်ခဲ့ပြီး၊ သရုပ်ဆောင် ဝါတနဘဲ ကင်းသည် အော်စကာဆုအတွက် ဇကာတင် ရွေးခံရသည်။
နိနော၏ သရုပ်ဆောင်မှုသည် ရုပ်ရှင်ဝေဖန်ရေးသမား များစွာ၏ ချီးမွမ်းခြင်းကို ခံရကာ၊ ထိုထဲတွင် အယ်ဒီတာ ဂျင် အင်မာဆန်၊ USA Today မှ ကလော်ဒီးယား ပွတ်၊ ဂျိမ်း ဘာရာဒီနဲလီနှင့် ဟောလိဝုဒ် သတင်း​ထောက် ကာ့ခ်ဟန်နီကတ်တို့ ပါဝင်သည်။
၂၀၀၇ ဇန်နဝါရီ ၇ တွင်၊ နယူးယောက်တိုင်းဝေဖန်ရေးဆရာ အေအို စကော့က နိနောမိယကို အော်စကာဆုရွေးချယ်ရေးအတွက် အကောင်းဆုံးဇာတ်ပို့မင်းသားဆု အဖြစ် အမည်တင်သွင်းခဲ့သည်။
၂၀၀၆ အောက်တိုဘာ ၂၄၊ အမေရိကတွင် အိဝို့ဂျိမာ့မှ စာများ ရုပ်ရှင်ရိုက်ရာမှ ပြန်လာပြီး နှစ်လအကြာတွင်၊ မိုက်ကယ် အရိယက်၏ အင်နီမေးရှင်းရုပ်ရှင် တက်ကွန်း ကင်းခရီတွင် အဓိကဇာတ်ကောင် ဘလက်အတွက် သူ့၏ အသံကို ငှားခြင်းဖြင့် အသံသရုပ်ဆောင်အဖြစ်လည်း ပွဲဦးထွက်ခဲ့သည်။
၂၀၀၇ တွင် အာရရှိအဖွဲ့ဝင်အားလုံးသည် အဝါရောင်မျက်ရည်ဟူသော သူတို့၏ တတိယမြောက် ရုပ်ရှင်တွင် အတူတကွ တွဲဖက် ပါဝင်ကြပြန်ရာ၊ နိနောမိယက ရည်မှန်းချက်ကြီးသော အနုပညာရှင်အဖြစ် သရုပ်ဆောင်သည်။
၂၀၁၀ အောက်တိုဘာ ၁ တွင် ဖူမိ ယိုရှိနင၏ ဆုရကာတွန်း ဖြစ်သော အတွင်းခန်းကို မှီငြမ်း၍ ရိုက်ကူးထားပြီး နိနောမိယနှင့် ရှိဘဆကိ ကိုးတို့ သရုပ်ဆောင်သည့် ဇာတ်ကားကို ဂျပန်ရုပ်ရှင်ရုံများတွင် တင်သည်။
ယောက်ျားသားများ ရောဂါတမျိုးကြောင့် သေဆုံးသွား၍ မိန်းမသား မိခင်များသာ ကြီးစိုးနေသော လူ့အဖွဲ့အစည်းခေတ်တွင် အသက်ရှင် နေထိုင်ရသူ လူငယ် တဦး မိဇုနို ယုနိုရှင်း အဖြစ် နိနိုက ပါဝင်သည်။
ဂန့်စ် ဆိုသော မန်းငကို လိုက်အက်ရှင် ရိုက်ကူးပြီး နိနောမိယနှင့် မဆုယာမ ကဲနိချိ သရုပ်ဆောင်၍ ၂၀၁၁ ဇန်နဝါရီ ၂၀ တွင် အမေရိက၌ ဖြန့်ချိပြီး၊ ၂၀၁၁ ဇန်နဝါရီ ၂၉ တွင် ဂျပန်၌ ပြသသည်။
နိနောမိယသည် မြေအောက်ရထား အတိုက်ခံရပြီးနောက် အခြားသေပြီးသူများနှင့် တိုက်ခိုက်အသက်ရှင်ရသော ဂိမ်းတခုကို ကစားရသည့် လူငယ် ကုရိုနို ကေးအဖြစ် သရုပ်ဆောင်သည်။
ဂန့်စ်၏ ဒုတိယပိုင်း ဂန့်စ်၊ ပြည့်စုံသောအဖြေသည် ၂၀၁၁ ဧပြီ ၂၃ တွင် ဂျပန်၌ ရုံတင်သည်။
ယခုအခါတွင် နိနောမိယနှင့် မဆုယာမ ကဲနိချိ အဓိကဇာတ်ဆောင်နှစ်ဦး ရုပ်ရှင်ရိုက်ကူးစဉ်အတွင်း ဝတ်ဆင်ခဲ့သည့် သားရေကိုယ်ကျပ်ဝတ်စုံနက်သည် ရှားပါး စုဆောင်းပစ္စည်း ဖြစ်နေကာ၊ မှောင်ခိုဈေးကွက်၌ တန်ဖိုးကြီးမားစွာ ပေးချေ၍ အရောင်းအဝယ် ဖြစ်နေသည်။
၂၀၁၃ တွင် ဟိငရှိနို၏ ဝတ္ထု ပလက်တီနမ်ဒေတာကို မှီငြမ်းပြုသော ဇာတ်ကားတွင် ခေါင်းဆောင်အဖြစ် ပါဝင်သည်။
နိနောမိယ၏ ၂၀၀၈ ရုပ်သံဇာတ်လမ်းတွဲ ကြယ်ကြွေချည်နှောင်ခြင်းသည်လည်း ဟိငရှိနို ရေးသော ဝတ္ထုတပုဒ်အပေါ် အခြေခံထားခြင်းပင် ဖြစ်သည်။
အပတ်စဉ်ထုတ် ရှောနဲင်း ဂျမ့် မဂ္ဂဇင်း၏ ၁၇ ကြိမ်မြောက်ထုတ်တွင် အပြုံလိုက်သတ်စာသင်ခန်းကို မှီငြမ်းသော ၂၀၁၅ လိုက်အက်ရှင် ရုပ်ရှင်တွင် နိနောမိယသည် ကိုရို စင်းဆေး၏ အသံအဖြစ် သရုပ်ဆောင်သည်။
. ၂၀၁၆ မတ် ၅ တွင် အမေနှင့်အတူနေထိုင်ခြင်းဇာတ်ကားဖြင့် ၃၉ ကြိမ်မြောက် ဂျပန်အကယ်ဒမီဆုပေးပွဲတွင် အကောင်းဆုံးအမျိုးသားသရုပ်ဆောင်ဆုကို ဂျွန်နီနှင့်အပေါင်းပါများ အေဂျင်စီ၏ လက်တွဲဖက် ဖြစ်သော ဂျုနိချိ အိုကဒကို ကျော်ပြီး ရရှိသည်။
အခြားလုပ်ငန်းများ ရေဒီယို ၂၀၀၂ အောက်တိုဘာ ၄ ရက်ကတည်းက နိနောမိယတွင် ပင်လယ်အော်မုန်တိုင်းအမည်ရှိ သူ့ကိုယ်ပိုင် ရေဒီယိုရှိုး ရှိသည်။
. ၎င်းရှိုးသည် လက်ရှိတွင် တနင်္ဂနွေနေ့တိုင်း ဂျပန်ဘေးအက်ဖ်အမ်၌ အသံလွှင့်နေပြီး၊ သူ့ကိုယ်ပိုင် အာရရှိ သီချင်းများကို ထုတ်လွှင့်ပြီး၊ အခြားအဆိုတော်များ၏ သီချင်းများကိုလည်း လွှင့်ပေးသည်။
ပညာရေးစိတ်ပညာသည် စိတ်ပညာ၏ ဘာသာရပ်ခွဲတစ်ခုဖြစ်သည်။
လူသားများ၏ သင်ယူမှုဖြစ်စဉ်ကို သိပ္ပံနည်းကျလေ့လာသော ဘာသာရပ်ဖြစ်သည်။
သိမှုနှင့် အပြုအမူဆိုင်ရာလေ့လာချက်များအပြင် တစ်ဦးချင်းဉာဏ်ရည်များ၊ အသိဉာဏ်ဖွံ့ဖြိုးမှု၊ သင်ရောက်မှု၊ လှုံဆော်ခြင်း၊ မိမိကိုယ်ကိုထိန်းသိမ်းနိုင်စွမ်း၊ မိမိကိုယ်ကို လက်ခံနိုင်မှု၊မိမိကိုယ်ကိုပြောင်းလဲနိုင်မှုတို့လည်း အကျုံးဝင်သည်။
ပညာရေးစိတ်ပညာနယ်ပယ်တွင် စစ်ဆေးတိုင်းတာခြင်း၊ ပညာရေးလှုပ်ရှားဆောင်ရွက်မှု၊ စာသင်ခန်းစီမံခန့်ခွဲမှု၊ သုံးသပ်မှု တို့ပါဝင်သည်။
တောင်ညိုတောင် သည် မြန်မာနိုင်ငံ၊ ကရင်ပြည်နယ်တွင် တည်ရှိသည့် တောင်တစ်ခု ဖြစ်သည်။
ထိုင်းနိုင်ငံ၏ နယ်နိမိတ်နှင့် နီးကပ်စွာ တည်ရှိသည်။
တောင်၏ အမြင့်ဆုံးနေရာသည် ဆဲဒေါင်တောင် ဖြစ်ပြီး ပင်လယ်ရေမျက်နှာပြင်ထက် ၁၂၆၉ မီတာတွင် တည်ရှိသည်။
အောက်ဖော်ပြပါ တောင်များသည် တောင်ညိုတောင်၏ အစိတ်အပိုင်းများ ဖြစ်သည် − Kaleiktok Taung Lepalaw Taung Mezali Taung Sedaung Taung တောင်တွင် အပူဆုံးအချိန်သည် ဧပြီလ ၂၁ °C ဖြစ်သည်။
အအေးဆုံးအချိန်သည် ဩဂုတ်လ ၁၂ °C ဖြစ်သည်။
နှစ်စဉ် မိုးရေချိန် ၆၆၇ မီလီမီတာရှိသည်။
ဩဂုတ်လသည် မိုးရေချိန်အများဆုံး ဖြစ်ပြီး ၆၆၇ မီလီမီတာ ရှိသည်။
အခြောက်သွေ့ဆုံး အချိန်သည် ဒီဇင်ဘာဖြစ်ပြီး မိုးရေချိန် ၆ မီလီမီတာ ရှိသည်။
ဆက်စပ်ဖတ်ရှုရန် မြန်မာနိုင်ငံရှိ တောင်များစာရင်း ကိုးကား Category:မြန်မာနိုင်ငံရှိ တောင်များ။
A detailed plan of Wat Phra Singh Wihan Lai Kham The ubosot of Wat Phra Singh ဖရာဆင့်ကျောင်းတော်(; ; ; ) သည် ထိုင်းနိုင်ငံ၏ မြောက်ပိုင်းရှိ ချင်းမိုင်မြို့တွင် တည်ရှိသည့် ဗုဒ္ဓကျောင်းတော်တစ်ခု ဖြစ်သည်။
အာနန္ဒာ မဟီဒေါ မင်း (ရာမ ၉) သည် တော်ဝင်ဥယျာဉ်ကို ပထမအဆင့်အဖြစ် ၁၉၃၅ ခုနှစ်တွင် သတ်မှတ်ခဲ့သည်။
တည်နေရာ ဖရာဆင့်ကျောင်းတော်သည် ချင်းမိုင်မြို့ဟောင်း၏ အလယ်မှ အနောက်ဘက်အပိုင်းတွင် တညရျိသည်။
ထိုမြို့ဟောင်းတွင် မြို့နံရံများ၊ ကျုံးများ တည်ရှိသည်။
အဓိကဝင်ပေါက်ကို “ဆင့်” ဟုခေါ်သည် ခြင်္သေ့ကို အစောင့်ထားထားသည်။
ကျောင်းတော်သည် ချင်းမိုင်ရှိ Rachadamnoen အဓိကလမ်းမကြီး၏ အဆုံးတွင် တည်ရှိသည်။
လမ်းသည် ကျောင်းတော်၏ အရှေ့ဘက်တွင် ရှိပြီး Ping မြစ်သို့ Tapae ဂိတ်မှ သွားနိုင်သည်။
အမည် ဖရာဆင့်ဆိုသည်မှာ Phra-Put-Tha-Shi-Hing ကို အတိုကောက်သုံးနှုန်းထားခြင်း ဖြစ်သည်။
ဆင့် (ခြင်္သေ့) ကို ရည်ညွှန်းခေါ်ဝေါ်ခြင်း မဟုတ်ပေ။
နိဝေသဓမ္မပဝတ္တိကျောင်းတော် (; ) သည် ထိုင်းနိုင်ငံရှိ ဗုဒ္ဓကျောင်းတော်တစ်ခု ဖြစ်သည်။
ထိုင်းနိုင်ငံ၏ Phra Si Ayutthaya ဒေသရှိ Bang Pa-In တော်ဝင်နန်းတော်၏ မြေနေရာတွင် အတူတကွ တည်ရှိသည်။
၁၈၇၈ ခုနှစ်တွင် တည်ထောင်ခဲ့သည်။
ထိုင်းနိုင်ငံရှိ ဗုဒ္ဓကျောင်းတော်များထဲတွင် ၎င်း၏ ဗိသုကာလက်ရာတို့သည် အမှတ်ရဖွယ် ကောင်းသည်။
ဥရောပရှိ ခရစ်ယာန်ဘုရားကျောင်းများပုံစံ တည်ဆောက်ထားသည်။
Gothic Revival ၏ ပုံစံကို ယူကာ တည်ဆောက်ထားခြင်း ဖြစ်သည်။
တည်နေရာနှင့် အခြေအနေများ ကျောင်းတော်သည် တော်ဝင်ကျောင်းတော်တစ်ခု ဖြစ်၏။
ပထမအဆင့်ရှိသည်။
"ရာဇဝရဝိဟာရ" (rājavaravihāra) အမျိုးအစား ဖြစ်သည်။
နှစ်စဉ်ကထိန်အလှူဒါနလက်ခံရရှိသည့် ကျောင်းတော် (၁၆) ခုထဲမှ တစ်ခု ဖြစ်သည်။
၎င်းကို သမိုင်းဝင်အဆောက်အအုံ အဖြစ် စာရင်းသွင်းခဲ့ရာ ၁၉၈၉ ခုနှစ်တွင် ASA Architectural Conservation ဆုကို ရရှိခဲ့သည်။
ကျောင်းတော်သည် Chao Phraya မြစ်၏ ကျွန်းတစ်ခုတွင် တည်ရှိသည်။
ဆက်သွားပါကက Bang Pa-in တော်ဝင်နန်းတော်ရှိသည်။
Ban Len ဒေသခွဲ၊ Bang Pa-in ဒေသ၊ အယုဒ္ဓယစီရင်စုနယ်မြေတွင် တည်ရှိသည်။
ကျောင်းတော်သို့ ယခုအခါ နန်းတော်မှတစ်ဆင့် ကေဘယ်ကားဖြင့် သွားရောက်နိုင်ပြီ ဖြစ်သည်။
Luang Pho Tho thumb|The shrine to the Chinese princess Soi ဖနန်ချိုအင်ကျောင်းတော် () သည် ထိုင်းနိုင်ငံ၊ အယုဓျာမြို့တော်တွင် တည်ရှိသည့် ဗုဒ္ဓကျောင်းတော်တစ်ခု ဖြစ်သည်။
Chao Phraya River မြစ်အရှေ့ဘက်ကမ်းတွင် တည်ရှိသည်။
ယနေ့အချိန်တွင် အယုဓျာ၏ သမိုင်းဝင်ပန်းခြံတစ်ခုအဖြစ် တည်ရှိကာ နိုင်ငံခြားခရီးသွားတို့ကို အဓိကဆွဲဆောင်ရာနေရာတစ်ခု ဖြစ်လျက် ရှိသည်။
thumb|Wat Phra Si Rattana Mahathat ဖရာသီရိရတနမဟာဓာတ်ကျောင်းတော် (၊ ) သည် ထိုင်းနိုင်ငံ၊ Phitsanulok ဒေသ တွင် တည်ရှိသည့် ဗုဒ္ဓကျောင်းတော်တစ်ခု ဖြစ်သည်။
Naresuan တံတားအနီး တွင် တည်ရှိသည်။
သမိုင်း ဖရာစီရတ္တနာမဟာသတ်ကျောင်းတော်ကို ၁၃၅၇ ခုနှစ်တွင် လီထိုင်းဘုရင် (Lithai) က တည်ဆောက်ခဲ့သည်။
ကျောင်းတော်သည် W at Phra Phuttha Chinna Si နှင့် W at Phra Si Satsadaram တို့နှင့် အချိန်အတူတူ တည်ဆောက်ခဲ့သည်။
အယုဓျာ၏ Ekathotsarot လက်ထက်တွင် ရုပ်ပွားတော်ကို ရွှေ့ပြောင်းခဲ့သည်။
နောက်ပိုင်းတွင် ကျောင်းတော်ကို ဖွံ့ဖြိုးတိုးတက်အောင် စုဠာလင်္ကရဏ နှင့် ဘူမိဗလအတုလျတေဇ of Rattanakosin တို့က လုပ်ဆောင်ခဲ့သည်။
ကျောင်းတော်သည် Naresuan တံတားအခြေ၊ နန်မြစ် (Nan) ကမ်းစပ်တွင် တည်ရျိသည်။
ကျောင်းတော်သည် ဧရိယာအားဖြင့် ၃၆ rai (၁ rai = 1600 စတုရန်းမီတာ) ရှိသည်။
ကျောင်းတော်သည် ရွှေဖြင့် ပြုလုပ်ထားသော ဗုဒ္ဓရုပ်ပွားတော်ကြောင့် အထူးကျော်ကြား၏။
ထိုရုပ်ပွားတော်ကို "ဗုဒ္ဓဇိနရာဇ" (Phra Phuttha Chinnarat) ဟု ခေါ်သည်။
ထိုရုပ်ပွားတော်သည် ထိုင်းနိုင်ငံရှိ ဗုဒ္ဓရုပ်ပွားတော်များတွင် အကြည်ညိုဖွယ်အကောင်းဆုံး သို့မဟုတ် အလှဆုံးဖြစ်သည်ဟု ဆိုကြသည်။
ဗုဒ္ဓဇိနရာဇ ရုပ်ပွားတော် ကျောင်းတော်သည် ရွှေဖြင့်စီခြယ်ထားသော ဗုဒ္ဓရုပ်ပွားတော်ကြောင့် ကျော်ကြားလှသည်။
ထိုရုပ်ပွားတော်ကို "ဗုဒ္ဓဇိနရာဇ" (Phra Phuttha Chinnarat) ဟု သိကြသည်။
အဓိပ္ပာယ်သည် “အောင်မြင်မှု၏ ဘုရင်” (King of Victory) ဖြစ်သည်။
ထိုရုပ်ပွားတော်သည် ထိုင်းနိုင်ငံ ကြည်ညိုဖွယ်ရာအကောင်းဆုံး သို့မဟုတ် အလှဆုံး ရုပ်ပွားတော်တစ်ခု ဖြစ်သည်။
ပြတိုက် ဗုဒ္ဓဇိနရာဇ ရုပ်ပွားတော်အမျိုးသားပြတိုက်သည် ကျောင်းတော်၏ နေရာတွင်ပင် တည်ရှိသည်။